recursal/SuperWikiNEXT-32B huggingface dataset:
O **Γκαστόν**, γαλλ. Gaston (1448 - 25 Μαρτίου 1500) από τον Οίκο του Γκραγύ ήταν κόμης τού Κανντάλ και τού Μπενώζ, ένας Γάλλος ευγενής που έζησε στις τελευταίες δεκαετίες τού Μεσαίωνα. Ανήκε στον πλάγιο κλάδο των Κανντάλ, από τον Οίκο των Γκραγύ της νότιας Γαλλίας. Ήταν δισεγγονός της Ισαβέλλας κόμισσας της Φουά.

Ο θυρεός των Φουά-Γκραγύ: ερυθρές και χρυσές λωρίδες (Φουά), ζεύγος βοών (Μπεάρν) και σταυρός με αχιβάδες (Γκραγύ).

Βιογραφία
---------

Ήταν γιος τού Ιωάννη κόμη τού Κανντάλ της βόρειας Αγγλίας και της Μαργαρίτας Κέρντεστον, κόρης τού σερ Τόμας Κέρντεστον.

Ο Γκαστόν διαδέχθηκε τον πατέρα του ως κόμης τού Μπενώζ στη Γαλλία και διεκδίκησε τον τίτλο τού πατέρα του ως κόμης τού Κανντάλ (αγγλ. earl of Kendal, γαλλ. comte de Candale). Ο πατέρας του ως πρωτεύων τού Μπυς στη Γασκώνη ήταν υποτελής τού Άγγλου βασιλιά και έτσι πολέμησε εναντίον τού Καρόλου Ζ΄ της Γαλλίας. Ο Γκαστόν είχε μεταβεί στην Αγγλία, όπου τού δόθηκε η κομητεία τού Κανντάλ και έγινε ιππότης της Περικνημίδας. Τον Κάρολο Ζ΄ το 1461 τον διαδέχθηκε ο γιος του Λουδοβίκος ΙΑ΄ της Γαλλίας, που ήταν σε αντιδικία με τον πατέρα του. Ο νέος βασιλιάς συμπάθησε τον Γκαστόν και τον πήρε στην υπηρεσία του, έτσι ο Γκαστόν πήγε με το μέρος των Γάλλων τώρα. Ωστόσο ο Ιωάννης και οι απόγονοί του έφεραν τον τίτλο τού κόμη τού Κανντάλ.

Οικογένεια
----------

Νυμφεύτηκε πρώτα τη 2η εξαδέλφη του Αικατερίνη των Φουά-Γκραγύ, κόρη τού Γκαστόν Δ΄ κόμη της Φουά και είχε τέκνα:

* Γκαστόν, 3ος κόμης τού Κανντάλ.
* Ιωάννης, αρχιεπίσκοπος τού Μπορντώ.
* Πέτρος, άτεκνος.
* Άννα 1484-1506, παντρεύτηκε τον Βλαδίσλαο Β΄ Γιαγκελλόνων της Ουγγαρίας.

Όταν απεβίωσε η Αικατερίνη, ο Γκαστόν έκανε 2ο γάμο, με την Ισαβέλλα των Αλμπρέ, κόρη τού Αλαίν Α΄ κυρίου τού Αλμπρέ και είχε τέκνα:

* Αλαίν, παντρεύτηκε τη Φρανσουάζ ντε Μονπεζά ντε Πρε.
* Λουίζα απεβ. 1534, παντρεύτηκε τον Φρανσουά ντε Μελύν κόμη τού Επινουά και ιππότη τού Τάγματος τού Χρυσόμαλλου Δέρατος.
* Αμανιέ απεβ. 1541, επίσκοπος τού Καρκασσόν & Μασόν.
* Μαργαρίτα.

Επίσης είχε τρία μη νόμιμα τέκνα.

Παραπομπές
----------

1. ↑  p11392.htm#i113915. Ανακτήθηκε στις 7  Αυγούστου 2020.
2. ↑  Leo van de Pas: (Αγγλικά) *Genealogics*. 2003.

Πηγές
-----

* Boureau, Alain (1995). The Lord's First Night: The Myth of the Droit de Cuissage. Translated by Cochrane, Lydia G. The University of Chicago Press.
* Cazacu, Matei (2017). Reinert, Stephen W. (ed.). Dracula. Brill.
* Previte-Orton, C.W. (1962). The Shorter Cambridge Medieval History. II. Cambridge at the University Press.
* Sluga, Glenda; James, Carolyn, eds. (2016). Women, Diplomacy and International Politics since 1500. Routledge.
Ο **Διονύσης Χατζηδάκης** είναι Έλληνας πολιτικός και βουλευτής.

Βιογραφία
---------

Γεννήθηκε στα Χανιά. Το 1965 εισάγεται κατόπιν εξετάσεων στη Σχολή Ναυτικών Δοκίμων. Ακολουθούν 27 χρόνια σταδιοδρομίας στο Πολεμικό Ναυτικό. Ήταν κυβερνήτης τριών πολεμικών πλοίων (της Ναρκοθέτιδος Αμβρακία, του Αρματαγωγού Ικαρία και Αντιτορπιλικού Αετός) και υπασπιστής δύο υπουργών Εθνικής Αμύνης (των Τζαννή Τζαννετάκη και Ιωάννη Βαρβιτσιώτη).

Από το 1991 ως το 1994 διετέλεσε Ναυτικός Ακόλουθος της Ελλάδας στο Παρίσι, όπου συμμετείχε στην επαναδιαπραγμάτευση των Μιράζ, στους χειρισμούς για την παραμονή των Κυανόκρανων του Ο.Η.Ε. στην Κύπρο και στις διαπραγματεύσεις για την εγκατάσταση βλημάτων Εxocet στην Κύπρο.

Είναι αθλητής του στίβου (400 μέτρα με εμπόδια), ρέκορντμαν και πανελληνιονίκης. Είναι νυμφευμένος με τη Λένα Χατζηδάκη και έχει μια κόρη, τη Χριστιάνα Χατζηδάκη.

### Πολιτική σταδιοδρομία

Από τον Μάιο του 1994 και για εννιά έτη διετέλεσε γενικός διευθυντής του πολιτικού γραφείου του πρώην πρωθυπουργού και επιτίμου προέδρου της Ν.Δ. Κωνσταντίνου Μητσοτάκη.

Το 1998 κατέρχεται ως υποψήφιος δήμαρχος Παλαιού Φαλήρου και με ποσοστό 48% αναλαμβάνει επικεφαλής της μείζονος αντιπολίτευσης. Στις δημοτικές εκλογές του 2002 εκλέχθηκε δήμαρχος στον δεύτερο γύρο, με ποσοστό που άγγιξε το 55%. Τον Φεβρουάριο του 2003 εκλέγεται στο Διοικητικό Συμβούλιο της Π.Ε.Δ.Α (τέως Τ.Ε.Δ.Κ.Ν.Α.), θέση στην οποία επανεκλέχθηκε το 2007 και το 2011.

Στις δημοτικές εκλογές του 2006 εκλέχθηκε δήμαρχος, από τον πρώτο γύρο, με ποσοστό 52%. Στις δημοτικές εκλογές του 2010 επανεκλέχθηκε δήμαρχος, από τον πρώτο γύρο με ποσοστό 61,5%, πετυχαίνοντας ένα από τα υψηλότερα ποσοστά πανελλαδικά.

Τον Δεκέμβριο του 2012 επιλέχθηκε μεταξύ 350 Ευρωπαίων αιρετών και αξιωματούχων για την αυτοδιοικητική του πορεία μέσα στους 6 καλύτερους αυτοδιοικητικούς και του απενεμήθη ο τίτλος LOCAL LEADER OF THE YEAR από την Eπιτροπή Περειφερειών της Ε.Ε.

Στις δημοτικές εκλογές του 2014 επανεκλέχθηκε δήμαρχος, από τον πρώτο γύρο με ποσοστό 65,84%, πετυχαίνοντας ένα από τα υψηλότερα ποσοστά πανελλαδικά.

Στις βουλευτικές εκλογές του 2019 ήταν υποψήφιος με τη Νέα Δημοκρατία στην περιφέρεια Β3' Νότιου Τομέα Αθηνών και εξελέγη με 39.423 ψήφους.

Παραπομπές
----------

1. ↑  «Βιογραφικό Δημάρχου από την ιστοσελίδα του Δήμου Π. Φαλήρου». Αρχειοθετήθηκε από το πρωτότυπο στις 5 Μαρτίου 2015. Ανακτήθηκε στις 22 Σεπτεμβρίου 2014.
2. ↑  «Οι Υποψήφιοι Βουλευτές της Νέας Δημοκρατίας». *Νέα Δημοκρατία*. 21 Ιουνίου 2019. Αρχειοθετήθηκε από το πρωτότυπο στις 27 Ιουνίου 2019. Ανακτήθηκε στις 27 Ιουνίου 2019.
3. ↑  «Εκλογική Περιφέρεια Β3' Νότιου Τομέα Αθηνών | Εθνικές εκλογές – Ιούλιος 2019». *ekloges.ypes.gr*. Αρχειοθετήθηκε από το πρωτότυπο στις 20 Αυγούστου 2019. Ανακτήθηκε στις 12 Ιουλίου 2019.
Ένα βιβλίο επικλητικής μαγείας. Σύμφωνα με τον μύθο, συγγραφέας του είναι ο βασιλιάς Σολομών. Αυτή η πληροφορία, όμως, είναι μάλλον λανθασμένη, διότι οι τίτλοι ευγενείας των πνευμάτων (δούκες, μαρκήσιοι, βασιλείς, πρίγκιπες) δεν υπήρχαν την εποχή του βασιλιά αυτού. Το βιβλίο αυτό, επηρέασε πολλά βιβλία του ΙΖ' και ΙΗ' αιώνα. Περιγράφει τι μεθόδους να καλέσεις τους 72 δαίμονες της γοητείας. Στην αρχή του γριμμορίου, περιγράφονται οδηγίες για την κατασκευή του μαγικού κύκλου ο οποίος είναι γεμάτος με ονόματα του θεού, καθώς και κάποια επιπλέον σύμβολα που θα προστατεύσουν τον μάγο, καθώς και ένα τρίγωνο οπλισμένο με το όνομα "Τετραγράμματον", το οποίο θεωρείται πανίσχυρο. Στην φορεσιά του μάγου, θα πρέπει να είναι ραμμένες περγαμηνές με προστατευτικά σύμβολα, τα οποία θα πρέπει να κατασκευαστούν νύχτα Σαββάτου, ή Τρίτης. όταν ο ήλιος θα ανατέλλει στο ζώδιο της παρθένου. Όσο ο μάγος θα ντύνεται, θα ψέλνει μία επίκληση, καθώς και κάποιους ψαλμούς. Μετά θα επικαλεστεί το πνεύμα, αν δεν εμφανιστεί θα το απειλήσει το πνεύμα για να εμφανιστεί μέσα στο τρίγωνο, με μορφή ορατή και ακίνδυνη. Θα το υποχρεώσει να πραγματοποιήσει τις επιθυμίες του, και μετά θα το διώξει. Το βιβλίο αυτό καθ' αυτό δεν έχει διασωθεί. Υπάρχουν μόνο κάποιες μεταφράσεις. ΟΙ οποίες έχουν κάποιες μικροδιαφορές μεταξύ τους.

Κριτική
-------

Πολλοί σατανιστές επικρίνουν την χρήση αυτού του γριμμορίου, διότι το θεωρούν ιδιαίτερα προσβλητικό προς τα πνεύματα.

Πηγές
-----

Πρακτική μαγεία JORG SABELLICUS εκδόσεις δίδυμοι  Αρχειοθετήθηκε 2022-10-06 στο Wayback Machine.

Joy of satan 

satanic orthodoxy
* 

Το Ευρωπαϊκό Συμβούλιο της Οφθαλμολογίας (European Board of Ophthalmology-ΕΒΟ) είναι η ευρωπαϊκή επαγγελματική ένωση για την οφθαλμολογία.

Ιδρύθηκε το 1992 στο Λονδίνο και είναι μια εξειδικευμένη υπηρεσία της Ευρωπαϊκής Ένωσης Ειδικευμένων Ιατρών (UEMS). Η εταιρεία παρουσιάζει τον εαυτό της να έχει στόχο να ενοποιήσει τα εκπαιδευτικά πρότυπα στην οφθαλμολογία στην Ευρώπη και να διασφαλίσει την ποιότητα της.Η εταιρία απονέμει τον τίτλο "Fellow του Ευρωπαϊκού Συμβουλίου Οφθαλμολογίας» (FEBO) μετά από μια εξειδικευμένη εξέταση. Σε ορισμένες ευρωπαϊκές χώρες όπως η Ελβετία και το Βέλγιο, η δοκιμή αυτή αντικαθιστά την εθνική εξετάση πιστοποίησης. Η εξέταση αυτή έγινε για πρώτη φορά στην Ρώμη το 1995 και έκτοτε γίνεται κάθε φορά στο Παρίσι αρχές Μαϊου.

Για τους Έλληνες η εξέταση είναι προαιρετική, και ο εξεταζόμενος δύναται να την κάνει μετά το τρίτο έτος της ειδικότητας του. Η εξέταση απαρτίζεται από πέντε μέρη, το πρώτο εκ των οποίων είναι το γραπτο με 52 ερωτήσεις με πέντε υποερωτήματα το καθένα (συνολικά 260 ερωτήσεις) που διαρκεί 2,5 ώρες και από τέσσερεις προφορικές (που ονομάζονται σταθμοί) και καλύπτουν τις οφθαλμολογικές υποειδικότητες.

Κάθε συνδεδεμένη χώρα έχει και τον Εθνικό της αντιπρόσωπο. Από την Ελλάδα, η εθνική αντιπρόσωπος μας είναι η Τίνα Ξηρού, διευθύντρια οφθαλμολογίας στο Νοσοκομείο του Ελληνικού Ερυθρού Σταυρού "Κοργιαλένειο- Μπενάκειο" της Αθήνας.

Συγκεκριμένα στον πρώτο σταθμό εξετάζονται Οπτική, Διάθλαση, Παιδιατρική οφθαλμολογία και Νεύρο-οφθαλμολογία, στον δεύτερο εξετάζεται Κερατοειδής, Εξωτερική οφθαλμική νόσος, Κόγχος και Επιπεφυκώς, στον τρίτο σταθμό εξετάζεται Γλάυκωμα, Καταρράκτης και Διαθλαστική χειρουργική, και στο τέταρτο εξετάζεται η Παθολογία του οπισθίου ημιμορίου, Οφθαλμικές Φλεγμονές και Ραγοειδίτιδες.

Κάθε Απρίλιο η Ελληνική Οφθαλμολογική Εταιρεία διοργανώνει τριήμερο δωρεάν προπαρασκευαστικό σεμινάριο, για την προετοιμασία των υποψηφίων. 

Ο υπολογισμός του σκορ γίνεται με βάση των εξής τύπο:

EBOD= (0.4 x MCQ)+ [0.15 x (VV1+VV2+VV3+VV4)]

όπου MCQ είναι η βαθμολογία από το γραπτό
και VV 1-...-4 είναι οι σταθμοί της προφορικής εξέτασης

Η δε ύλη της εξέτασης είναι το εγχειρίδιο JJ Kanski και η σειρά Βασικών Κλινικών Επιστημών της Αμερικάνικης Ακαδημίας Οφθαλμολογίας.

**Σύνδεσμοι**

ebo-online.orgιστοσελίδα του «European Board of Ophthalmology" 

uems-ophtalmologie.org Ευρωπαική Ένωση Ειδικευμένων Ιατρών- τμήμα οφθαλμολογίας (UEMS- Opthalmology) 

http://soevision.org/ Ευρωπαϊκή Οφθαλμολογική Εταιρεία

**Πηγές**
Η **Καρλόττα** (γερμ. *Charlotte von Hessen-Darmstadt*, 5 Νοεμβρίου 1755, Ντάρμστατ - 12 Δεκεμβρίου 1785, Αννόβερο) από τον Οίκο της Έσσης, ήταν κόρη του Πρίγκιπα της Έσσης-Ντάρμστατ και με τον γάμο της έγινε δούκισσα του Μεκλεμβούργου-Στρέλιτς.

Βιογραφία
---------

Η *Καρλόττα Βιλελμίνη Χριστιανή Μαρία* ήταν κόρη του Γεωργίου Γουλιέλμου της Έσσης-Ντάρμστατ (1722 - 1782) από τον γάμο του με τη Μαρία Λουίζα Αλβερτίνα (1729 - 1818), κόρη του Χριστιανού Καρόλου Ράινχαρντ του Λάινινγκεν-Ντάγκσμπουργκ-Φάλκενμπουργκ-Χάιντεσχαϊμ.

Η πριγκίπισσα μνηστεύθηκε αρχικά με τον Πέτρο Φρειδερίκο Γουλιέλμο του Ολδεμβούργου, αλλά ο αρραβώνας διαλύθηκε ως αποτέλεσμα της εμφάνισης ψυχικής ασθένειας στον Πέτρο.

Ο Καρλόττα παντρεύτηκε τον Κάρολο, Πρίγκιπα (αργότερα Δούκα) του Μεκλεμβούργου-Στρέλιτς, στις 28 Σεπτεμβρίου 1784 στο Ντάρμστατ. Αυτός πιο πριν ήταν νυμφευμένος με τη μεγαλύτερη αδελφή της Καρλόττας, τη Φρειδερίκη, η οποία είχε αποβιώσει κατά τον τοκετό. Έγινε έτσι μητριά για τα πέντε επιζώντα παιδιά της αδελφής της, δηλ. τα ανίψια της.

Το ζευγάρι ζούσε στο Αννόβερο, όπου ο Κάρολος Β΄ υπηρέτησε ως γενικός κυβερνήτης για τον γαμπρό του Γεώργιο Γ΄ της Βρετανίας. Η Καρλόττα απεβίωσε μετά τη γέννηση του μοναδικού της παιδιού, έναν χρόνο μετά τον γάμο τους. Ο Κάρολος Β΄ παραιτήθηκε από τη θέση του στο Αννόβερο και μετακόμισε στην πεθερά του στο Ντάρμστατ, η οποία στη συνέχεια φρόντιζε τα παιδιά του (τόσο της Φρειδερίκης όσο και της Καρλόττας).

Οικογένεια
----------

Παντρεύτηκε το 1784 τον Κάρολο Β΄ του Μεκλεμβούργου-Στρέλιτς και είχε τέκνο:

* Κάρολος (1785 - 1837), στρατηγός και πρόεδρος του Πρωσικού Κρατικού Συμβουλίου.

Βιβλιογραφικές αναφορές
-----------------------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Δεκεμβρίου 2014.
3. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.

Πηγές
-----

* Carl Friedrich Günther: *Ανέκδοτα, περιγραφές χαρακτήρων και απομνημονεύματα από την περιοχή της Έσσης ...*, σ. 172
* Πολιτική Εφημερίδα, σελ. 1274
* Luise Schorn-Schütte: *Βασίλισσα Λουίζ*, σελ. 12

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81122587
* GND: 136844553

 |

 |
Ο **Σέλευκος ο Σελεύκειος** ήταν σπουδαίος αρχαίος Έλληνας μαθηματικός και αστρονόμος. Άκμασε μεταξύ του 2ου και 1ου αιώνα π.Χ.. Καταγόταν από την Σελεύκεια τη Μεγάλη επί του Τίγρη ποταμού, εξ ου και η επωνυμία του.

Τον Σέλευκο τον Σελεύκειο αναφέρουν οι αρχαίοι Έλληνες ιστορικοί Πλούταρχος και Στράβων. Σύμφωνα με τις σημειώσεις και τις αναφορές αυτών ο Σέλευκος ο Σελεύκειος είχε λύσει πολλά αστρονομικά προβλήματα της εποχής του με κυρίαρχο εκείνο της περιστροφής της Γης γύρω από τον άξονά της και γύρω από τον Ήλιο (ηλιοκεντρικό σύστημα ή μοντέλο).  

Συγκεκριμένα όπως σημειώνει ο Πλούταρχος, ο μεν Αρίσταρχος ο Σάμιος υποστήριζε το ηλιοκεντρικό σύστημα ως υπόθεση "*υποτιθέμενος μόνον*", ενώ ο Σέλευκος ο Σελεύκειος θεωρούσε αυτό ως δεδομένο "*και αποφαινόμενος*". Η σημείωση αυτή δηλώνει απερίφραστα ότι το ηλιοκεντρικό σύστημα ο Σέλευκος το είχε αποδείξει και δεν αποτελούσε γι΄ αυτόν απλή υπόθεση.

Επίσης ο Σέλευκος ο Σελεύκειος είναι ο πρώτος που αποκάλυψε τη σχέση του φαινομένου των παλιρροιών με τις κινήσεις της Σελήνης. Συγκεκριμένα παρατηρώντας επί μακρόν τις περιοδικές ανισότητες που παρουσίαζαν οι παλίρροιες στην Ερυθρά Θάλασσα αποκάλυψε τον λόγο δημιουργίας τους συνδέοντάς τις με τις διάφορες θέσεις της Σελήνης στο ζωδιακό κύκλο.

Επίσης όσον αφορά τις ετήσιες πλημμύρες, εξήγησε το φαινόμενο αυτό αποδίδοντας ως γενεσιουργό αιτία την αντίσταση της Σελήνης στην ημερήσια περιστροφή της ατμόσφαιρας. Βέβαια αυτό δεν φαίνεται να συμβαίνει, αλλά τουλάχιστον πέτυχε πρώτος να διακρίνει την ανισότητα της ταχύτητας περιστροφής της Γης με εκείνη της ατμόσφαιράς της.

Δυστυχώς όμως κανένα από τα συγγράμματα του Σέλευκου του Σελεύκειου δεν διασώθηκε.

Πηγές
-----

* "Πλούταρχος": *Βίος Πλάτωνος* - Βιβλίο Η'- 1
* "Στράβων": *Γεωγραφικά* - Γ΄ 5, 9.
* "Ruge S.": *Seleukos* - Dresden 1865.
* "Health T.": *Aristarchus* σελ. 305-307 Oxford 1913
* "Sarton G.": *Indroduction to the History of Science* τομ. 1ος, - F. Krieger Publ.Co / Malabar Fa 1975.
* "Εγκυκλοπαίδεια Πάπυρος Λαρούς Μπριτάννικα" τομ.53ος, σελ.294.
* "Γεωργακόπουλος Κ.":*Αρχαίοι Έλληνες επιστήμονες* σελ. 385. Αθήναι 1995.

Παραπομπές
----------

1. ↑  *Seleucus of Seleucia (c. 190 BC-?)*. 1 Νοεμβρίου 2000.
2. ↑  Index of Ancient Greek Philosophers-Scientists Αρχειοθετήθηκε 2009-03-21 στο Wayback Machine.
3. ↑  Seleucus of Seleucia (c. 190 BC–?), The SAO/NASA Astrophysics Data System (ADS)
4. ↑  Seleucus of Seleucia (ca. 190–unknown BC), ScienceWorld

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 311843995
* SUDOC: 18182311X

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μαθηματικά
* Πύλη:Αστρονομία
 |

 |
Το **Θέατρο Μπρόντγουεϊ** (Αγγλικά: *Broadway theatre*) συχνά αποκαλούμενο απλά **Μπρόντγουεϊ**, αναφέρεται σε θεατρικές παραστάσεις σε ένα από τα 40 επαγγελματικά θέατρα με 500 ή περισσότερες θέσεις που βρίσκονται στην περιοχή Theatre District στη Λεωφόρο Μπρόντγουεϊ και στο Lincoln Center στο Μανχάταν της Νέας Υόρκης. Μαζί με το Θέατρο Γουέστ Εντ του Λονδίνου το *θέατρο Μπρόντγουεϊ* θεωρείται ευρέως ότι αντιπροσωπεύει το υψηλότερο επίπεδο εμπορικού θεάτρου στον αγγλόφωνο κόσμο.

Η περιοχή του *θεάτρου του Μπρόντγουεϊ* είναι ένα δημοφιλές τουριστικό αξιοθέατο της Νέας Υόρκης. Σύμφωνα με το The Broadway League, οι παραστάσεις του Μπρόντγουεϊ πούλησαν εισιτήρια αξίας περίπου 1,081 δισεκατομμυρίων δολαρίων το 2011, σε σύγκριση με τα 1,037 δισεκατομμύρια δολάρια για το 2010. Η παρουσία ανθρώπων το 2011 έφτασε τα 12,13 εκατομμύρια.

Παραπομπές
----------

1. ↑  Pincus-Roth, Zachary."Ask Playbill.com: Broadway or Off-Broadway—Part I" Αρχειοθετήθηκε 2008-02-11 στο Wayback Machine. Playbill.com, February 7, 2008
2. ↑  Gans, Andrew."Broadway Grossed Over $1 Billion in 2010" Αρχειοθετήθηκε 2012-10-20 στο Wayback Machine. Playbill.com, January 4, 2011
3. ↑  "Broadway Calendar-Year Statistics" broadwayleague.com, accessed April 24, 2012

Εξωτερικοί σύνδεσμοι
--------------------

* The Internet Broadway Database
* Τα θέατρα του Μπρόντγουεϊ
* Broadway.com
Η **Ματθίλδη** (γερμ. *Mathilda von Habsburg-Lothringen, prinzessin von Österreich-Teschen*, 25 Ιανουαρίου 1849 - 6 Ιουνίου 1867) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας & Δούκα του Τέσσεν.

Βιογραφία
---------

Η *Ματθίλδη Μαρία Αδελγόνδη Αλεξάνδρα* ήταν η δεύτερη κόρη του Αλβέρτου, Αρχιδούκα της Αυστρίας & Δούκα του Τέσσεν, και της Χιλδεγάρδης, κόρης του Λουδοβίκου Α΄ της Βαυαρίας. Ήταν ανιψιά του Όθωνα, Βασιλιά της Ελλάδας.

Γεννήθηκε στη Βιέννη. Έλαβε τα ονόματα των εκ μητρός θείων της: Ματθίλδης, Αδελγόνδης και Αλεξάνδρας.

Το 1847 απεβίωσε ο Κάρολος, πατέρας του Αλβέρτου, έτσι ο τελευταίος κληρονόμησε το Ανάκτορο Βάιλμπουργκ στο Μπάντεν μπάι Βίεν, που είχε ο Κάρολος κτίσει για τη σύζυγό του Ερριέττα Αλεξανδρινή. Εκεί περνούσε τα καλοκαίρια της η οικογένεια του Αλβέρτου και η Χιλδεγάρδη απολάμβανε εκεί τα λουτρά της πόλης. Ο Αλβέρτος ήταν πολύ δημοφιλής και τον αποκαλούσαν *Ένγκελσερτς* (*Αγγελόκαρδο*). Κατά τον χειμώνα διέμεναν στη Βιέννη. Η οικογένεια της Ματθίλδης ήταν πολύ κοντά με την αυτοκρατορική οικογένεια και η αυτοκράτειρα Ελισάβετ της Αυστρίας (σύζυγος του Φραγκίσκου Ιωσήφ της Αυστρίας, 2ου εξαδέλφου της Ματθίλδης) απολάμβανε πολύ τη συντροφιά της Χιλδεγάρδης.

Ο 2ος εξάδελφός της, Λουδοβίκος Σαλβάτορ των Αψβούργων-Λωρραίνης, την είχε ερωτευτεί, αλλά οι κακές σχέσεις με την Ιταλία επέβαλαν η Ματθίλδη να παντρευτεί τον Ουμβέρτο Α΄ της Ιταλίας. Κατά τη διαμονή της το 1864 στο Μόναχο, στην κηδεία του αδελφού της Μαξιμιλιανού Β΄, η Χιλδεγάρδη ασθένησε και απεβίωσε. Η Ματθίλδη ήταν 15 ετών. 

Στις 6 Ιουνίου 1867 φόρεσε ένα από λεπτή γάζα φόρεμα για να πάει στο θέατρο. Λίγο πριν θέλησε να καπνίσει ένα τσιγάρο, αλλά ο πατέρας της, που απαγόρευε το κάπνισμα, την πλησίασε και χτύπησε το τσιγάρο, που πετάχτηκε πίσω από το φόρεμα. Αμέσως άναψε το εύφλεκτο ύφασμα, που της έκανε 2ου και 3ου βαθμού εγκαύματα· η οικογένειά της έγινε μάρτυρας του τέλους της. Ήταν 18 ετών και τάφηκε στην Αυτοκρατορική Κρύπτη στην Εκκλησία των Καπουτσίνων, πίσω από τη μητέρα της και τον αδελφό της Κάρολο, ο οποίος είχε αποβιώσει 1 έτους.

Πηγές
-----

* Archduchess Mathilde of Austria-Teschen & The Secret Cigarette

Παραπομπές
----------

1. 1 2  Darryl Roger Lundy: (Αγγλικά) *The Peerage*. p11186.htm#i111856. Ανακτήθηκε στις 9  Οκτωβρίου 2017.
2. ↑  «Habsburg, Mathilde (Erzherzogin von Oesterreich)» (Γερμανικά) σελ. 90.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 310598512
* GND: 1057769932

 |

 |
*Ο **Μπρούνο Β΄**  μπορεί επίσης να αναφέρεται στον Μπρούνο Β΄ των Μπεργκ αρχιεπίσκοπο της Κολωνίας*.

Ο **Μπρούνο Β'** (1024–1057) από τον Οίκο των Μπρουνονιδών ήταν από τη Φρισία, κόμης ή μάργραβος που κυβερνούσε τη Μέση Φρήσλαντ. Ανήκε στην οικογένεια των Μπρουνονιδών.

Βιογραφία
---------

Το 1038 διαδέχθηκε τον πατέρα του Λιούντολφ μάργραβο της Φρισίας. Μητέρα του ήταν η Γερτρούδη κόρη τού κόμη Ούγκο, αδελφού του πάπα Λέοντα Θ'. Όταν σκοτώθηκε το 1057 σε μία συνάντηση με τον Όθωνα μάργραβο του Νόρντμαρκ, τον διαδέχθηκε ο αδελφός του Έγκμπερτ Α΄.

Παραπομπές σε πηγές
-------------------

1. ↑  (Ολλανδικά) *Digital Library for Dutch Literature*. brun065. Ανακτήθηκε στις 9  Οκτωβρίου 2017.
Το **Χάντσβιλ** (αγγλικά: **Huntsville, Alabama**), είναι πόλη των ΗΠΑ στο βόρειο τμήμα της πολιτείας της Αλαμπάμα, στο νότιο άκρο των Απαλαχίων ορέων. Αποτελεί την μεγαλύτερη σε πληθυσμό πόλη της Αλαμπάμα, καθώς και την έδρα της κομητείας Μάντισον.

Η πόλη του Χάντσβιλ, έχει πληθυσμό 215.006 κατοίκους (σύμφωνα με την απογραφή του 2020), ενώ η μητροπολιτική περιοχή του Χάντσβιλ-

Ντέκατουρ, έχει πληθυσμό 492.001 κατοίκους (σύμφωνα με την απογραφή του 2020), αποτελώντας την δεύτερη μεγαλύτερη μητροπολιτική περιοχή, μετά το Μπέρμιγχαμ.

Το Χάντσβιλ, ιδρύθηκε ως πόλη, το 1805, και έγινε ανεξάρτητη πόλη το 1811. Σήμερα, η πόλη, γνωρίζει μια σημαντική ανάπτυξη, ιδιαίτερα στον τεχνολογικό, πυροτεχνουργικό και τον αεροδιαστημικό κλάδο, αφού εκεί εδρεύει το Κέντρο Διαστημικών Πτήσεων Μάρσαλ της NASA, καθώς και η Διοίκηση Αεροπορίας και Πυραύλων των Ηνωμένων Πολιτειών. Αξιοσημείωτη είναι η δραστηριότητα 57 εταιρειών που δραστηριοποιούνται στην πόλη και βρίσκονται στο Fortune 500, αποτελώντας σύμφωνα με το περιοδικό Forbes, το Χάντσβιλ, μία από τις καλύτερες περιοχές για επιχειρηματική δραστηριότητα στις Ηνωμένες Πολιτείες.

Παραπομπές
----------

1. ↑  United States Census Bureau: «2010 U.S. Gazetteer Files» (Αγγλικά) United States Census Bureau. Ουάσινγκτον. 2010. Ανακτήθηκε στις 9  Ιουλίου 2020.
2. ↑  «Huntsville/Madison County Convention & Visitors Bureau». *www.huntsville.org* (στα Αγγλικά). Ανακτήθηκε στις 5 Σεπτεμβρίου 2021.
3. ↑  «Madison County, AL | Home». *www.madisoncountyal.gov*. Ανακτήθηκε στις 5 Σεπτεμβρίου 2021.
4. ↑  «QuickFacts Huntsville city, Alabama». *United States Census Bureau*. 5 Σεπτεμβρίου 2021.
5. ↑  «Huntsville Alabama USA - Fortune 500 Companies, 2004 Rank». *web.archive.org*. 13 Φεβρουαρίου 2012. Αρχειοθετήθηκε από το πρωτότυπο στις 13 Φεβρουαρίου 2012. Ανακτήθηκε στις 5 Σεπτεμβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129644878
* LCCN: n79063439
* GND: 4297129-9
* NKC: ge889529

 |

 |
Η **COCO-MAT** είναι εταιρία παραγωγής στρωμάτων και οικιακών επίπλων η οποία ιδρύθηκε το 1989 στην Αθήνα. Ξεκίνησε τη δραστηριότητά της με τη χειροποίητη κατασκευή στρωμάτων από φυσικά υλικά. Το 1992 η έδρα της εταιρείας μεταφέρθηκε στη Βιομηχανική Περιοχή Ξάνθης, οπότε και επεκτάθηκε στο χώρο των επίπλων και των λευκών ειδών. Το 1997 επεκτάθηκε εκτός των ελληνικών συνόρων, ανοίγοντας το πρώτο της κατάστημα στη Μαδρίτη. Το 2017 η εταιρεία διέθετε πάνω από 100 καταστήματα σε 17 χώρες, ενώ παράλληλα βασικό κομμάτι της δραστηριότητάς της αποτελεί και ο εξοπλισμός ξενοδοχείων στην παγκόσμια αγορά.

Χώρες
-----

| Καταστήματα |
| --- |
|  Βέλγιο |
|  Γαλλία |
|  Γερμανία |
|  Ελβετία |
|  Ελλάδα |
|  ΗΠΑ |
|  Ισπανία |
|  Ιταλία |
|  Κίνα |
|  Κύπρος |
|  Νορβηγία |
|  Νότια Κορέα Αρχειοθετήθηκε 2018-01-11 στο Wayback Machine. |
|  Ολλανδία |
|  Παναμάς |
|

Ιστορική Αναδρομή
-----------------

H δημιουργία της εταιρεία στηρίχτηκε στην ιδέα για κατασκευή φυσικών προϊόντων ύπνου και τη διάδοση της αειφόρου φιλοσοφίας. Η COCO-MAT συστάθηκε το 1989 στα Πατήσια ως μια μικρή οικογενειακή εταιρεία που λάνσαρε ένα νέο τύπο στρώματος, αμέταλλο, από φυσικά υλικά και ανακυκλώσιμο. Το όνομά της προήλθε από τις λέξεις κοκοφοίνικας και στρώμα (mattress). Ακολούθησαν και άλλα βήματα, όπως η εισαγωγή στην γκάμα των προϊόντων ύπνου της χρήσης του ανωστρώματος.

Παραπομπές
----------

1. ↑  «Λίστα Καταστημάτων». *COCO-MAT*. Αρχειοθετήθηκε από το πρωτότυπο στις 5 Μαΐου 2023. Ανακτήθηκε στις 18 Οκτωβρίου 2017.
2. ↑  «Πολυτέλεια made in Greece». *Deutsche Welle*. 25 Μαρτίου 2013. Ανακτήθηκε στις 16 Οκτωβρίου 2017.
Ο **Πόπο Α'** ή **Μπόπο**, γερμ.: *Graf von Weimar, Markgrafen von Krain-Istrien* (απεβ. στις 13 Ιουλίου, πριν από το 1044) από τον Οίκο της Βαϊμάρης, ήταν κόμης της Βαϊμάρης-Ορλαμύντε, μάργραβος της Ιστρίας από το 1012, και της Καριόλας από το 1040 έως το τέλος του.

Βιογραφία
---------

Ήταν γόνος μίας οικογένειας κομήτων από το βασιλικό λαντγκραβάτο της Θουριγγίας. Πατέρας του ήταν ο Γουλιέλμος Β' κόμης της Βαϊμάρης.

Παντρεύτηκε την Άνταμουτ (Hadamut), την κόρη του Βέριαντ κόμη του Φρίουλι και της Ιστρίας, ο οποίος το 1001 είχε λάβει μεγάλες ιδιοκτησίες στο ανατολικό Φρίουλι και την Iστρία, τότε μέρος της μαρκιωνίας της Βερόνας, που κυβερνούσαν οι δούκες της Καρινθίας, από τα χέρια του βασιλιά Όθωνα Γ' της Γερμανίας. Ο Πόπο Α΄ κληρονόμησε έτσι μία διεκδίκηση στη χερσόνησο της Ιστρίας, και άρχισε να χρησιμοποιεί τον τίτλο του μαργράβου. Όταν ο βασιλιάς Ερρίκος Γ' της Γερμανίας κληρονόμησε το δουκάτο της Καρινθίας, το 1040 ίδρυσε τις ξεχωριστές μαρκιωνίες της Ιστρίας και της Καρνιόλας. Καθώς η μητέρα της συζύγου του ήταν συγγενής με τους Βαυαρούς κόμητες του Έμπερσμπεργκ, οι οποίοι κατείχαν κτήσεις στην Καρνιόλα, ο Πόπο διορίστηκε επίσης μάργραβος της Καρνιόλας.

Οικογένεια
----------

Η Άνταμουτ, κόρη τού Βέριαντ κόμη, τού χάρισε έναν γιο, τον:

* Ούλρικ Α΄, ο οποίος διαδέχθηκε τον πατέρα του το 1045.

Βιβλιογραφικές αναφορές
-----------------------
Ο **Μάγκνους** (γερμανικά: Magnus, π. 1045 - 23 Αυγούστου 1106) από τον Οίκο των Μπίλουνγκ ήταν δούκας της Σαξονίας (1072-1106), ο τελευταίος άρρην του οίκου του.

Αριστερά η Βούλφχιλντε, σύζυγος του Ερρίκου Θ΄ δούκα της Βαυαρίας, κόρη του Μάγκνους

Βιογραφία
---------

Ήταν γιος του Όρντουλφ δούκα της Σαξονίας και της Βούλφχιλντ των Χορφάγκρε, κόρης τού Όλαφ Β΄ της Νορβηγίας.

Το 1070, πριν γίνει δούκας, ακολούθησε τον Όθωνα δούκα της Βαυαρίας (από τον Οίκο των Νόρντχαϊμ) σε εξέγερση εναντίον τού Ερρίκου Δ΄ των Σαλίων της Γερμανίας. Όταν ο Όθων κατηγορήθηκε ότι συνωμοτούσε και ήταν έτοιμος να σκοτώσει τον βασιλιά, αποφασίστηκε ότι έπρεπε να διέλθει από τη δοκιμασία της μάχης με τον κατήγορό του. Ο δούκας ζήτησε να εξασφαλίσει την ασφαλή μετάβασή του προς τον τόπο της συνάντησης και την ασφαλή επιστροφή του, αλλά του το αρνήθηκαν, κι έτσι αυτός αρνήθηκε να εμφανιστεί. Ως συνέπεια, ο Όθων στερήθηκε τού δουκάτου του και οι γαίες του στη Σαξονία λεηλατήθηκαν. Η εξέγερση κατεστάλη το 1071, οπότε ο Μάγκνους αιχμαλωτίστηκε και φυλακίστηκε στο επιβλητικό κάστρο Χάρτσμπουργκ. Έτσι ο Ερρίκος Δ΄ έπληξε τους ελευθερόφρονες Σάξονες. Ακόμη και όταν ο Μάγκνους έπρεπε να διαδεχθεί τον πατέρα του, δεν αφέθηκε ελεύθερος, παρά μόνο όταν 70 Σουαβοί κρατήθηκαν στο Λύνεμπουργκ.

Όταν το 1073 το Χάρτσμπουργκ καταστράφηκε, ο Ερρίκος Δ΄ εξοργίστηκε. Ανανέωσε την αντιπαράθεση με τη Σαξονία και το 1075 στη μάχη του Λανγκενζάλτσα αιχμαλώτισε τον Μάγκνους ακόμη μία φορά. Όταν ο Μάγκνους αφέθηκε πάλι ελεύθερος, ακολούθησε τον Ροδόλφο του Ράινφελντεν δούκα της Σουαβίας και διεκδικητή βασιλιά· συμμετείχε στη μάχη τού Μέλλριχστατ το 1078, όπου έσωσε τη ζωή τού Ροδόλφου. Πάντως Ο Μάγκνους και οι Σάξονές του ποτέ δεν υποστήριξαν πλήρως τον Ροδόλφο και συμφιλιώθηκαν με τον Ερρίκο Δ΄, μάλιστα πολέμησαν τους Σλάβους μαζί με τον βασιλικό στρατό.

Έγινε εχθρός του Αδαλβέρτου αρχιεπισκόπου της Βρέμης, του οποίου την επισκοπή καταβασάνισε με επαναλαμβανόμενες λεηλασίες. Ήταν το τελευταίο άρρεν μέλος τού οίκου του. Το 1106 απεβίωσε ο Μάγκνους και ο βασιλιάς. Το δουκάτο δόθηκε αρχικά στον Λοθάριο Β΄ Σούπλινμπουργκ και μετά έγινε αντικείμενο διαμάχης μεταξύ των θυγέρων του: της Βουλφχίλντε, που παντρεύτηκε έναν των Γουέλφων και της Αϊλίκα, που παντρεύτηκε έναν των Ασκάνια.

Οικογένεια
----------

Νυμφεύτηκε τη Σοφία της Ουγγαρίας, κόρη τού Μπέλα Α΄ και απέκτησε τα εξής τέκνα:

* Βουλφχίλδη της Σαξονίας 1072-1126, παντρεύτηκε τον Ερρίκο Θ΄ των Γουέλφων δούκα της Βαυαρίας.
* Αϊλίκα της Σαξονίας π.1080-1142, παντρεύτηκε τον Όθωνα των Ασκάνια κόμη του Μπάλενστετ.

Πηγές
-----

* Fenske, Lutz. "Ordulf (Otto)". Deutsche Biographie. Neue Deutsche Biographie (NDB). Retrieved 26 October 2017.
* Timothy Reuter, Germany in the Early Middle Ages C. 800-1056, (Routledge, 1998), 200.

Αναφορές
--------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Μαρτίου 2015.
2. ↑  p797.htm#i7964. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86125765
* GND: 137965885

 |

 |
Η **Γιολάντα**, γαλλ. Yolande (Δεκέμβριος 1247 - 2 Ιουνίου 1280) από τον Οίκο των Καπετιδών-Βουργουνδίας ήταν κόμισσα του Νεβέρ (1262-1280) και με τους γάμους της έγινε πρώτα κόμισσα του Βαλουά και μετά κόμισσα της Φλάνδρας.

Βιογραφία
---------

Ήταν η πρώτη κόρη του Εύδη διαδόχου στο δουκάτο της Βουργουνδίας και της Ματθίλδης Β΄ των Νταμπιέρ κόμισσας του Νεβέρ, Ωσέρ & Τοννέρ, κόρης του Αρσαμμπώ Θ΄ κυρίου του Μπουρμπόν.

Το 1262 απεβίωσε η μητέρα της και την κληρονόμησε στις τρεις κομητείες. Όμως το 1273 οι διαιτητές των Αντιπροσώπων στο Παρίσι αποφάσισαν να τις μοιραστεί με τις δύο αδελφές της: η Γιολάντα έλαβε το Νεβέρ και το Σατώ ντε Ντρυύ (Druyes), η Μαργαρίτα το Τοννέρ και η Αδελαΐδα το Ωσέρ. Η θεία τους Αγνή των Νταμπιέρ έλαβε το Μπουρμπόν. Το 1272 απεβίωσε ο Ούγος Δ΄ δούκας της Βουργουνδίας, πατέρας του Εύδη και η Γιολάντα και ο με επιρροή σύζυγός της Ροβέρτος Γ΄ διεκδίκησαν το δουκάτο, καθώς ο Εύδης ήταν πρωτότοκος. Ο Ούγος Δ΄ με τη διαθήκη του άφηνε τη Βουργουνδία στον άλλο γιο του Ροβέρτο Β΄ και άλλα φέουδα στις εγγονές του. Διαιτητής τέθηκε ο Φίλιππος Γ΄ της Γαλλίας, που αποφάσισε υπέρ του θείου του Ροβέρτου Β΄ ένεκα της εξ αίματος εγγύτητας εκείνου με τον Ούγο Δ΄.

Οικογένεια
----------

Παντρεύτηκε πρώτα το 1265 τον Ιωάννη-Τριστάν των Καπετιδών κόμη του Βαλουά. Αυτός παεβίωσε το 1270 από δυσεντερία στην Τύνιδα, κατά την Η΄ Σταυροφορία.

Έπειτα η Γιολάντα Β΄ έκανε δεύτερο γάμο το 1272 με τον Ροβέρτο Γ΄ των Νταμπιέρ κόμη της Φλάνδρας και είχε τέκνα:

* Λουδοβίκος Α΄ 1272-1322, κόμης του Νεβέρ.
* Ροβέρτος απεβ. 1331, κύριος του Μαρλ & του Κάσελ. Νυμφεύτηκε την Ιωάννα των Ντρε, κόρη του Αρθούρου Β΄ δούκα της Βρετάνης.
* Ιωάννα απεβ. 1333, παντρεύτηκε τον Ενγκεράντ Δ΄ κύριο του Κουσύ & υποκόμη του Μω.
* Ματθίλδη, παντρεύτηκε τον Ματιέ της Λωρραίνης, κύριο του Βάρσμπεργκ.

Παραπομπές
----------

1. 1 2 3 4 5  «Kindred Britain»
2. 1 2  p11362.htm#i113616. Ανακτήθηκε στις 7  Αυγούστου 2020.
3. 1 2 3  Darryl Roger Lundy: (Αγγλικά) *The Peerage*.

Πηγές
-----

* Chronique ou histoire abrégée des évêques et des comtes de Nevers écrite en Latin au seizième siècle et publiée pour la première fois Texte imprimé]par René de Lespinasse,..1870; Le Nivernais et les comtes de Nevers... par René de Lespinasse,.Paris : H. Champion, 1909 (-1914)
Ο **Τιάγκο Μπραζ ντα Σίλβα** (*Thiago Braz da Silva*, γεννήθηκε 16 Δεκεμβρίου 1993) είναι Βραζιλιάνος αθλητής του στίβου, που αγωνίζεται στο άλμα επί κοντώ. Είναι ο χρυσός Ολυμπιονίκης το 2016 στο Ρίο ντε Τζανέιρο, και ο κάτοχος του Ολυμπιακού ρεκόρ με 6,03 μέτρα.

Καριέρα
-------

Κέρδισε το χρυσό μετάλλιο στο Παγκόσμιο Πρωτάθλημα Στίβου Εφήβων 2012.

Στους Νοτιοαμερικανικούς Αγώνες 2013 κατέκτησε το χρυσό μετάλλιο στο άλμα επί κοντώ με άλμα στα 5.83 και νέο Νοτιοαμερικανικό ρεκόρ.

Τα ρεκόρ του συνέχιζαν να σπάνε, από 5.83 σε 5.92 και 5.93 μέτρα. 

Στους Ολυμπιακούς Αγώνες 2016 κατέκτησε το χρυσό μετάλλιο στο άλμα επί κοντώ, με επίδοση 6.03 μέτρα, νέο Νοτιοαμερικανικό και Ολυμπιακό ρεκόρ.

Παραπομπές
----------

1. ↑  Ο Τιάγκο Μπραζ ντα Σίλβα στην World Athletics
Ο **Ερβέ Α΄ του Λεόν** (*Hervé Ier de Léon*, ... – 21 Ιουλίου 1203) ήταν ηγεμόνας του Λεόν, ο ιδρυτής του κλάδου της οικογένειας του Λεόν, από τον οποίο ιδρύθηκε η ηγεμονία του Λεόν.

Βιογραφικά στοιχεία
-------------------

Ήταν ο δεύτερος και νεότερος γιος του Γκιομάρκ Δ΄ του Λέον, υποκόμη του Λεόν.

Με τον θάνατο του πατέρα του στις 27 Σεπτεμβρίου 1179, ο δούκας Γοδεφρείδος Β΄ της Βρετάνης, κυρίευσε την *châtellenie* (έτσι ονομαζόταν η μικρότερη διοικητική περιφέρεια κατά τον Μεσαίωνα) του Λαμέρ-Μορλαί, την οποία περιέλαβε στα εδάφη του Δουκάτου του. Στη συνέχεια, και με στόχο να αποδυναμώσει τον Οίκο του Λεόν, αποφάσισε να μοιράσει τα εδάφη του, δίνοντας στον Ερβέ το Νταουντούρ και το Λαντερνώ, καθώς και ένα φέουδο που είχε αποσπάσει από την *châtellenie* του Σαιν-Ρενάν, το οποίο ονομάστηκε στην συνέχεια «Υποκομητεία του Κόετ-Μέαλ». Στην ουσία, παρέδωσε στον Ερβέ τα φέουδα του Οίκου του Λεόν στην Κορνουάλη (τμήμα της χερσονήσου της Βρετάνης), δηλαδή των φέουδων του Νταουλά, του Κροζόν, του Πορζαί, του Κεμενέ-Εμποέ και του Πλουιέ. Ο Ερβέ και οι διάδοχοί του, ελάμβαναν έκτοτε, όπως οι πρόγονοί τους, τον τίτλο του «Υποκόμη του Λεόν».

Ο Ερβέ Α΄ πέθανε στις 21 Ιουλίου 1203. Απόγονός του ήταν ο Ερβέ Β΄ του Λεόν.

Παραπομπές
----------

1. 1 2 3  Leo van de Pas: (Αγγλικά) *Genealogics*. 2003.
2. ↑  Arthur de La Borderie (1975) [1899]. *Histoire de Bretagne*. **3**. Joseph Floch, Imprimeur éditeur à Mayenne. σελ. 83.

### Βιβλιογραφία

* Patrick Kernévez et Frédéric Morvan *Généalogie des Hervé de Léon (vers 1180-1363)*. Bulletin de la Société archéologique du Finistère, 2002, p. 279-312.
Η **τσουγκράνα** είναι ένα εργαλείο για την απομάκρυνση των πετρών από το χώμα. Χρησιμοποιείται στην δόμηση, στην κηπουρική και στον αγροτικό τομέα. Είναι ένα συνήθως χειροκίνητο εργαλείο.

Κατασκευή
---------

Οι τσουγκράνες γίνονται συνήθως από σίδηρο ή χάλυβα.
Τα δόντια είναι διπλωμένα στην πλάτη και αυτό τους παρέχει επιπλέον ακαμψία.
Οι λαβές κατασκευάζονται συνήθως από ξύλο, χάλυβα ή ακόμη και ελαφρά συνθετικά υλικά και είναι καρφωμένες στα δόντια.

Χρήσεις των τσουγκράνων
-----------------------

Η τσουγκράνα χειρός μπορεί να προσαρμοστεί για πολλές διαφορετικές εργασίες και περιβάλλοντα, για παράδειγμα:

Μία τσουγκράνα για χώμα και βράχους έχει στη λαβή καμπυλωτά δόντια και δύο λυγισμένες καμπύλες.

Μία τσουγκράνα για φύλλα και γρασίδι έχει περισσότερα καμπυλωτά δόντια και στη μέση ένα μακρόστενο κομμάτι από μέταλλο. Ανάμεσα στη λαβή και στα δόντια μπορεί να μπει από γύρω κι ένα άλλο μικρό κομμάτι από μέταλλο. Είναι σχεδιασμένη τόσο για να μαζεύει τα πεσμένα φύλλα.

Οι τσουγκράνες - παιχνίδια είναι πλαστικές για να παίζουν τα παιδιά σε αμμώδεις παραλίες.

Κατηγορίες τσουγκράνων
----------------------

Η τσουγκράνα αποτελείται από δύο μέρη, το στέλεχος και την χειρολαβή. Το στέλεχος βοηθάει στην απομάκρυνση των πετρών από το χώμα. Η χειρολαβή βοηθάει στο να μπορούμε εύκολα να συγκρατήσουμε την τσουγκράνα και προσαρμόζεται, ανάλογα με το είδος της τσουγκράνας.
Υπάρχουν πολλά είδη τσουγκράνων. Μερικά από αυτά είναι:

* Τσουγκράνα χειρός
* Τσουγκράνα για χώμα και βράχους
* Τσουγκράνα για φύλλα και γρασίδι

Ιστορία
-------

Οι άνθρωποι στην Πρωτόγονη εποχή συνήθιζαν να δημιουργούν από τη φύση τους εργαλεία κατάλληλα για τις ανάγκες της εποχής. Η τσουγκράνα από τότε άρχισε να χρησιμοποιείται πολύ πιο συχνά και όχι μόνο για την ανακάλυψη πραγμάτων κάτω από το έδαφος. Αργότερα χρησιμοποιήθηκε και για το μάζεμα των πεσμένων φύλλων. Οι άνθρωποι αυτή την εποχή συνήθιζαν να της δίνουν διαφορετικά μεγέθη και σχέδια για να ικανοποιήσουν την κάθε τους ανάγκη. Με την εξέλιξη των χρονών οι τσουγκράνες τελειοποιούνταν και εξελίσσονταν. Οι άνθρωποι προσπαθούσαν να τις δημιουργήσουν όσο το δυνατότερο πιο πρακτικά και πιο κατάλληλα για τις ανάγκες τους. Με την πάροδο των χρονών αυτή η χρήση των τσουγκράνων συνεχιζόταν. Η τσουγκράνα είναι ένα εργαλείο το οποίο μας βοηθά να σκάβουμε. Αποτελείται από την χειρολαβή και το στέλεχος. Η χειρολαβή μας βοηθά στο να πιάνουμε την τσουγκράνα, έτσι ώστε να μένει σταθερό. Κινούμε τη χειρολαβή με τη βοήθεια της βαρύτητας εφόσον τη γέρνουμε προς τα κάτω. Η χειρολαβή μάς βοηθά ιδιαίτερα στην εύκολη χρήση και στήριξη της τσουγκράνας αφού η χειρολαβή είναι αρκετά μακριά ώστε να μην χρειάζεται να σκύβουμε.

* Ξύλινη χειροκίνητη τσουγκράναΞύλινη χειροκίνητη τσουγκράνα
* Μια τσουγκράνα για χώμα και βράχουςΜια τσουγκράνα για χώμα και βράχους
* Μια τσουγκράνα για φύλλα και γρασίδιΜια τσουγκράνα για φύλλα και γρασίδι
Το **Ο Μικρός Πρίγκιπας** (γαλλικά: *Le Petit Prince*) είναι μια στερεοσκοπική παιδική τηλεοπτική σειρά κινουμένων σχεδίων υπολογιστή εμπνευσμένη από το ομώνυμο μυθιστόρημα του Αντουάν ντε Σαιντ-Εξυπερύ που ξεκίνησε να μεταδίδεται στα τέλη του 2010. Η σειρά δημιουργήθηκε από τη Method Animation και την Saint-Exupéry-d'Agay Estate Production, σε συν- παραγωγή με LPPTV, Sony Pictures Home Entertainment, Fabrique d'Images, DQ Entertainment και ARD, σε συμμετοχή με τις France Télévisions, WDR, Rai Fiction, Télévision Suisse Romande και την δορυφορική εταιρεία SES S.A.

Παρήχθη από τους Aton Soumache, Alex Vonarb, Dimitri Rassam και Cedric Pilot, σε συμπαραγωγή των Jean-Marie Musique, Christine Parisse και Tapaas Chakravarti και αναπτύχθηκε για την τηλεόραση από τους Matthieu Delaporte και Alexandre de la Patelliere με τον Romain Van Leimt. Η δημιουργία και η προσαρμογή του βασικού χαρακτήρα έγινε από τον Bertrand Catignol, με την καλλιτεχνική διεύθυνση των Gabriel Villate και Pierre-Alain Chartier. Η επίβλεψη του Storyboard έγινε από τους Augusto Zanovello και Jean Charles Andre και την έκδοση σεναρίου από την Christel Gonnard. Η αρχική μουσική για τη σειρά συντέθηκε, ενορχήστρωσε και διασκευάστηκε από τον Frederic Talgorn και ερμηνεύτηκε από τον WDR Rundfunkorchester Köln.

Η σειρά προβλήθηκε σε περισσότερες από 150 αγορές σε όλο τον κόσμο. Διανεμήθηκε ως 36 μίνι ταινίες, καθεμία από τις οποίες περιλάμβανε μια ξεχωριστή ιστορία, καθώς και 78 μισάωρα επεισόδια, όπου αυτά τα τόξα ιστορίας χωρίζονται σε πολλά μέρη. Μια αγγλική έκδοση, που δημιουργήθηκε από την Ocean Productions, άρχισε να προβάλλεται στον Καναδά στο TVOntario στις 6 Νοεμβρίου 2011. Ξεκίνησε επίσης να προβάλλεται στο Knowledge Network στις 8 Ιανουαρίου 2012. Στην Αυστραλία, άρχισε να προβάλλεται στο ABC3 στις 19 Αυγούστου 2012. Στις Ηνωμένες Πολιτείες, η σειρά ξεκίνησε μαζί με το Primo TV στις 16 Ιανουαρίου 2017. Η σειρά είναι επίσης επίσημα διαθέσιμη διαδικτυακά, μέσω συνεργατών μέσων ενημέρωσης, στο YouTube.

Επεξεργασία χαρακτήρων
----------------------

* Μικρός Πρίγκιπας (Σοφία Καψαμπέλη)
* Αλεπού (Χρήστος Θάνος)
* Τριαντάφυλλο (Μαρία Ζερβού)
* Φίδι (Θοδωρής Σμέρος)

Παραπομπές
----------
Η **Warner. Discovery, Inc.** (συντομογραφία: **WBD**) είναι ένας αμερικανικός πολυεθνικός όμιλος μέσων μαζικής ενημέρωσης και ψυχαγωγίας με έδρα το Μανχάταν της Νέας Υόρκης. Δημιουργήθηκε με την συγχώνευσή της WarnerMedia με την Discovery, Inc. στις 8 Απριλίου 2022.

Τα ακίνητα της εταιρείας χωρίζονται σε εννέα επιχειρηματικές μονάδες, συμπεριλαμβανομένων των μεγάλων κινηματογραφικών και τηλεοπτικών στουντίων της Warner Bros, της DC Entertainment, του Home Box Office, Inc. (που περιλαμβάνει το HBO και την Cinemax), το US Networks (που περιλαμβάνει την πλειοψηφία των υποστηριζόμενων από διαφημίσεις καλωδιακών δικτύων των προκατόχων του, συμπεριλαμβανομένων των Discovery, Scripps Networks, Turner Broadcasting και Warner),το CNN, το Sports (που περιλαμβάνει τα Motor Trend Group, AT&T SportsNet, TNT Sports και Eurosport, μεταξύ άλλων), το Global Streaming & Interactive Entertainment (η οποία περιλαμβάνει τις υπηρεσίες ροής Discovery+ και HBO Max, καθώς και τον εκδότη βιντεοπαιχνιδιών Warner Bros. Interactive Entertainment) και διάφορα διεθνή δίκτυα. Κατέχει επίσης μειοψηφικό μερίδιο στο The CW και πλειοψηφικό μερίδιο στο Food Network (συμπεριλαμβανομένου του spin-off δικτύου Cooking Channel), τα οποία είναι όλα μαζί με το Nexstar Media Group και το πρώτο μαζί με την Paramount Global.

Παραπομπές
----------

1. ↑  «Discovery Selects 230 Park Avenue South As New Global Headquarters – Discovery, Inc». *corporate.discovery.com*. Ανακτήθηκε στις 28 Ιουνίου 2022.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Warner Bros. Discovery** |

* Επίσημη ιστοσελίδα

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
DC Studios |
| --- |
|  |
| 
* Τζέιμς Γκαν
* Πίτερ Σαφράν
* Warner Bros. Discovery
 |
|  |
| Εκτεταμένο Σύμπαν της DC | 
* *Shazam! Η Οργή των Θεών* (2023)
* *The Flash* (2023)
* *Blue Beetle* (2023)
* *Ο Aquaman και το Χαμένο Βασίλειο* (2023)
 |
|  |
| Σύμπαν της DC | 
* *Creature Commandos* (2024)
 |
|  |
| DC Elseworlds | 
* *Joker: Folie à Deux* (2024)
* *The Penguin* (2024)
 |
|  |
| Σχετικά | 
* *Peacemaker* (2022–σήμερα)
 |

 |
Η **Βοττική** είναι περιοχή κοντά στην Όλυνθο στη Χαλκιδική. 
Πήρε το όνομά της από τους Βοττιαίους που εγκαταστάθηκαν εκεί, μετά την ενσωμάτωση στο Μακεδονικό βασίλειο, της περιοχής όπου ζούσαν μέχρι τότε, της Βοττιαίας (η οποία φέρεται να βρισκόταν ΒΑ της Ημαθίας στην περιοχή μεταξύ των ποταμών Λουδία, Αλιάκμονα και Αξιού, δηλαδή την περιοχή γύρω από τη λίμνη των Γιαννιτσών).

Την εποχή της εκστρατείας του Ξέρξη στον ελλαδικό χώρο, στη Βοττική υπαγόταν και η Όλυνθος. Η τελευταία κατελήφθη από τον Πέρση στρατηγό Αρτάβαζο το 479 π.Χ. ο οποίος υποπτεύθηκε ότι ετοιμαζόταν αποστασία της πόλης από τον Μεγάλο Βασιλιά, και αφού κατέσφαξε τους κατοίκους της την παρέδωσε έρημη στους Χαλκιδείς αποίκους που είχαν εγκατασταθεί στις γύρω περιοχές.

Η Όλυνθος, ερημώθηκε από τον Αθηναίο στρατηγό Φορμίωνα, αφού επαναστάτησε κατά των Αθηναίων, το 432π.Χ. (μέχρι τότε ήταν σύμμαχός τους). Τρία χρόνια αργότερα οι Αθηναίοι επιτέθηκαν και πάλι ενάντια στη Βοττική αλλά αποκρούστηκαν στη Σπάρτωλο. Όμως την ίδια χρονιά ερημώθηκε από τον βασιλιά της Θράκης Σιτάλκη.

Η Βοττική λεηλατήθηκε ξανά στη διάρκεια των Ολυνθιακών πολέμων (349 π.Χ.) από τον Χαριδίμη. Από τα μέσα του 4ου π.Χ. αιώνα παύει η χρησιμοποίηση του ονόματος Βοττική στη Μακεδονία.

Πηγή
----

* Εγκυκλοπαίδεια Πάπυρος Λαρούς Μπριτάννικα, τ.12
Η **νυφίτσα** (*Mustela nivalis*) είναι σαρκοφάγο  θηλαστικό της οικογένειας των Ικτιδών. Συναντάται στην Ευρώπη, στην Ασία, στην Βόρεια Αμερική και στην βόρεια Αφρική, ενώ τα τελευταία χρόνια έχει εισαχθεί και στη Νέα Ζηλανδία.

Χαρακτηριστικά
--------------

Νυφίτσα στον Σχινιά
Έχει επίμηκες και λεπτό σώμα, μήκους περίπου 20-30 εκ. Έχει πεπλατυσμένο και στενό κεφάλι, με μεγάλα μαύρα μάτια, μεγάλα στρογγυλά αυτιά και μακρύ λαιμό. Τα άκρα της είναι κοντά αλλά ρωμαλέα, εφοδιασμένα με αιχμηρά και κοφτερά νύχια και το σώμα της καλύπτεται όλο το χρόνο από κοντό και απαλό τρίχωμα, το οποίο είναι καστανό στη ράχη και λευκό με καφέ κηλίδες στην κοιλιά. Στους βόρειους πληθυσμούς το τρίχωμα γίνεται τελείως λευκό κατά τη διάρκεια του χειμώνα. Διαθέτει πλήρη οδοντοστοιχία με τέσσερις ισχυρούς κυνόδοντες. Αν αιχμαλωτισθεί σε μικρή ηλικία, μπορεί εύκολα να εξημερωθεί και να χρησιμοποιηθεί στο κυνήγι των ποντικών. Στην αρχαία Αθήνα ήταν οικόσιτο που αντικαταστάθηκε όμως με ένα νέο είδος που εισήχθηκε από την Αίγυπτο, τη γαλή δηλ. τη σημερινή γάτα γιατί εκκρίνουν ένα δύσοσμο υγρό λόγω πρωκτικών αδένων που διαθέτουν, το οποίο χρησιμοποιείται ως αμυντικός μηχανισμός.

Η νυφίτσα αναφέρεται πολλές φορές σε μύθους και παραδόσεις διαφόρων χωρών.
Η νυφίτσα ζει σε ποικιλία ενδιαιτημάτων, όπως σε ανοιχτά δάση, λιβάδια, στέπες και ημιερημικές περιοχές. Κατασκευάζει τη φωλιά της σε τρύπες του εδάφους ή σε κοιλότητες δέντρων. Είναι μοναχικό ζώο και δραστηριοποιείται κυρίως κατά τη διάρκεια της νύχτας. Η τροφή της αποτελείται κατά κανόνα από τρωκτικά, όταν αυτά σπανίζουν, τρέφεται με κουνέλια, αυγά, πούλια, έντομα, σαύρες κ.ά.. Επιτίθεται στα θύματά της δαγκώνοντάς τα με τους ισχυρούς της κυνόδοντες.

Αναπαραγωγή
-----------

Μπορεί να αναπαράγεται σε όλη τη διάρκεια του χρόνου, αν και προτιμά την άνοιξη και το καλοκαίρι. Η κύηση διαρκεί έξι εβδομάδες και ο αριθμός των μικρών κυμαίνεται από τέσσερα έως οκτώ.

Παραπομπές
----------

1. ↑  Εγκυκλοπαίδεια Δομή, τόμ.21, σ. 21 ISBN 960-8177-71-5
2. ↑  Ζωολογία, Εκδοτική Αθηνών, σ. 241, 1983

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **νυφίτσα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νυφίτσα** |


|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Mustela nivalis** |

* Το μικρότερο αρπακτικό
* North American Mammals

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85089119
* GND: 7554982-7

 |

 |
Η **Λουκία της Τρίπολης** (πέθανε το 1299) από τον Οίκο του Πουατιέ-Αντιόχειας, ήταν η τελευταία κόμισσα της Κόμισσα της Τρίπολης (1287 - 1289).

Βιογραφία
---------

Ήταν κόρη του Βοϊμόνδου ΣΤ' της Αντιόχειας και της Σιβύλλας της Αρμενίας. Η Λουκία διαδέχθηκε τον αδελφό της Βοημούνδο Ζ΄ πρίγκιπα της Τρίπολης (1287). 

Η μητέρα της, μετά τον πρόωρο θάνατο του αδελφού της, διόρισε αντιβασιλιά τον Βερτράνδο του Ζιμπελέ, που σύντομα έγινε πολύ αντιδημοτικός στην κοινότητα της πόλης. Κλήθηκε τότε η Λουκία από την Ωσέρ της Γαλλίας, όπου βρισκόταν και είχε παντρευτεί τον Ναρζό του Τουσύ (απεβ. 1293), να κυβερνήσει την πόλη. Βρέθηκε αμέσως αντιμέτωπη με τους Γενοβέζους και με την κοινότητα της πόλης: οι Γενοβέζοι υπό τον Μπενεντέτο Ζαχαρία, ήθελαν μία δική τους διοίκηση κατευθυνόμενη από την Γένοβα, αλλά αναπάντεχα συμμάχησαν με την Λουκία. Η Βενετία και η Πίζα, εξοργισμένες από την απόφαση της Γένοβας, κάλεσαν τον Μαμελούκο σουλτάνο Καλαούν να επιτεθεί στην Τρίπολη, που ήταν ήδη αρκετά εξασθενημένη. Η πολιορκία της Τρίπολης κράτησε έναν μήνα. Τελικά η άλωση έγινε στις 26 Απριλίου 1289. Δύο χρόνια αργότερα, η Άκρα, η μοναδική κτήση των Σταυροφόρων που είχε απομείνει, έπεσε και αυτή.

Οικογένεια
----------

Παντρεύτηκε το 1275-78 τον Ναρζό του Τουσύ (απεβ. 1293) κύριο της Λατέρτσα Απουλίας. Είχε τέκνο:

* Φίλιππος Β΄ του Τουσύ, κύριος της Λατέρτσα, διεκδικητής (τιτουλάριος) κόμης της Τρίπολης και διεκδικητής (τιτουλάριος) πρίγκιπας της Αντιόχειας.

Παραπομπές
----------

1. ↑  «Dictionary of Women Worldwide» (Αγγλικά) Gale, Yorkin Publications. Ντιτρόιτ. 2006. ISBN-13 978-0-7876-7585-1.
2. ↑  Darryl Roger Lundy: (Αγγλικά) *The Peerage*.

Εξωτερικοί σύνδεσμοι
--------------------

* Πολυμέσα σχετικά με το θέμα  Lucia of Tripoli στο Wikimedia Commons

  


|  |
| --- |
| Λουκία της Τρίπολης **Οίκος του Πουατιέ** **Θάνατος:** 1299 |
| ΠροκάτοχοςΒοημούνδος Ζ΄ | **Κόμισσα της Τρίπολης**1287 - 1289 | ΔιάδοχοςΚατάκτηση της Κομητείας της Τρίπολης από τους Μαμελούκους |
Το κάστρο της Νάξου όπως φαίνεται από το λόφο της Πορτάρας
Το **κάστρο της χώρας της Νάξου** κατασκευάστηκε από τον Ενετό Μάρκο Σανούδο ο οποίος το 1207 μ.Χ. κατέλαβε μαζί με τους συντρόφους του 17 νησιά του Αιγαίου, ανακηρύχθηκε δούκας και όρισε ως έδρα του δουκάτου τη Νάξο. 
Η φυσική ακρόπολη που σχηματίζει ο χαμηλός λόφος δίπλα στο λιμάνι της Νάξου θεωρήθηκε από τον Σανούδο το κατάλληλο μέρος για την ίδρυση της μεσαιωνικής πόλης της Νάξου. Για την οχύρωση της πόλης έκτισε το κάστρο χρησιμοποιώντας υλικά από την αρχαία ακρόπολη που βρισκόταν στο ίδιο ακριβώς σημείο και η οποία είχε καταστραφεί από πειρατικές επιδρομές.

Βασική ιδιαιτερότητα του κάστρου είναι ότι το τείχος του αποτελείται από τους τοίχους των περιμετρικών σπίτιών της ίδιας της πόλης. 
Ο μεσαιωνικός οικισμός του κάστρου δεν ήταν μόνο τόπος κατοικίας αλλά και διοικητικό, εκπαιδευτικό και θρησκευτικό κέντρο των Ενετών κατακτητών. Στο κέντρο της τειχισμένης πόλης βρίσκεται η κεντρική πλατεία με την καθολική μητρόπολη και τα ερείπια του κεντρικού πύργου που η παράδοση θέλει να είναι το παλάτι του Σανούδου. Ακριβώς δίπλα βρίσκεται η Σχολή των Ουρσουλινών, η Καπέλλα Καζάτζα και η Εμπορική Σχολή όπου φοίτησε για ένα χρόνο και ο Νίκος Καζαντζάκης και στην οποία σήμερα στεγάζεται το Αρχαιολογικό Μουσείο της Νάξου. 

Στο Κάστρο βρίσκεται και ο ιστορικός Ναός Υπαπαντής Νάξου που αποτελεί την Καθολική Μητρόπολη. Κτίστηκε στις αρχές του 13ου αιώνα, ως τρίκλιτος με θόλο. Το 1536 προστέθηκαν άλλα δύο κλίτη και έγινε πεντάκλιτος με τρείς θόλους. Στον ναό φυλάσσεται η αμφιπρόσωπη εικόνα της Παναγίας της Ελεούσας που χρονολογείται στον 11ο αιώνα και προέρχεται από τη Νικομήδεια της Μικράς Ασίας.

Το Κάστρο σήμερα, αποτελούμενο ως επί το πλείστον από αρχοντικά σπίτια, κατοικείται στη πλειοψηφία του από καθολικούς, απόγονους των Ενετών. Η νέα σχολή Ουρσουλινών έχει διαμορφωθεί σε συνεδριακό κέντρο, ενώ στην ταράτσα της παλιάς σχολής Ουρσουλινών έχει δοθεί άδεια για ένα καφέ-μπαρ, μία από τις ελάχιστες εξαιρέσεις, αφού γενικά δεν επιτρέπεται η λειτουργία εμπορικών καταστημάτων και εστιατορίων στην περιοχή του Κάστρου.

Παραπομπές
----------

1. ↑  *Παναγίες της Μικράς Ασίας και της Θράκης* - άρθρο Ένωσης Μικρασιατών Φοιτητών
2. ↑  «Καθολική Μητρόπολη Νάξου - thisisnaxos.gr». Αρχειοθετήθηκε από το πρωτότυπο στις 24 Μαρτίου 2016. Ανακτήθηκε στις 22 Φεβρουαρίου 2018.

Πηγές
-----

* Ντερογιάννης, Γιάννης [επιμ.]Οι θησαυροί της Ελλάδος: Κάστρα. Αθήνα: Τα Νέα, c2007
* Ανωμερίτης, Γεώργιος. Το κάστρο της Νάξου και οι εκκλησίες του. Αθήνα: Μίλητος, 2010
* Το κάστρο της χώρας
* Υπουργείο Πολιτισμού της Ελλάδος Αρχειοθετήθηκε 2011-09-21 στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Kastro in Chora of Naxos στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316595347

 |

 |